ai4bharat/Pralekha huggingface dataset:
শ্রমওকর্মসংস্থানমন্ত্রক
প্রধানমন্ত্রী গরীব কল্যাণ যোজনার অধীন কর্মচারী ভবিষ্যনিধি তহবিলএবং কর্মচারী ভবিষ্যনিধি প্রকল্পের গ্রাহকদের একাউন্টে, কর্মচারী ভবিষ্যনিধি সংস্থা অনলাইনে টাকা জমা করার উদ্যোগ নিয়েছে
নতুন দিল্লি, ১১ এপ্রিল, ২০২০
প্রধানমন্ত্রী গরীব কল্যাণ যোজনার অধীন কর্মচারী ভবিষ্যনিধি তহবিলএবং কর্মচারী ভবিষ্যনিধি প্রকল্পের গ্রাহকদের একাউন্টে, কর্মচারী ভবিষ্যনিধি সংস্থা অনলাইনে টাকা জমা দেবার উদ্যোগ নিয়েছে। এর ফলে ৭৯ লক্ষ গ্রাহক এবং প্রায় ৩ লক্ষ ৮০ হাজার প্রতিষ্ঠান উপকৃত হবে। এই প্রকল্পের অধীনে তিন মাসের জন্য আনুমানিক ৪৮০০ কোটি টাকা ভর্তুকি দেওয়া হবে।
কেন্দ্রীয় শ্রম এবং কর্মী নিয়োগ মন্ত্রকের অন্তর্গত বিধিবদ্ধ সংস্থা, কর্মচারি ভবিষ্যনিধি সংস্থা, বর্তমান করোনা অতিমারীর প্রেক্ষিতে, কেন্দ্রীয় সরকার ২৬,০৩,২০২০ তারিখে প্রধানমন্ত্রী গরিব কল্যাণ যোজনার অধীনে দরিদ্র মানুষদের সুবিধার্থে যে প্যাকেজ ঘোষনা করেছে, তা কার্যকর করতে বৈদুতিন ব্যবস্থার মাধ্যমে গ্রাহকদের একাউন্টে টাকা জমা করার উদ্যোগ নিয়েছে।
কেন্দ্রীয় সরকার যে ত্রাণের কথা ঘোষনা করেছে,তা বৈদুতিন চালান ও রিটার্নের মাধ্যমে সংশ্লিষ্ট কর্তৃপক্ষ দাবি করতে পারবে। ই সি আর-এ নিয়োগ কর্তা এবং কর্মচারিদের দেয় অর্থের পরিমান উল্লেখ করতে হবে।
ই পি এফ এবং ই পি এস এর ক্ষেত্রে মজুরির ২৪% কেন্দ্রীয় সরকার তিন মাসের জন্য একাউন্টে জমা করবে। তবে গ্রাহকের মজুরি ১৫,০০০ টাকার কম হতে হবে। যে সমস্ত কর্মচারি ই পি এফ এর সুবিধাযুক্ত কারখানা বা অন্য সংস্থায় কর্মরত, এবং দেখা গেছে যে কারখানা গুলিতে একশো জনের কম কর্মচারি রয়েছে তার ৯০% ক্ষেত্রে, কর্মচারিদের মাসিক বেতন ১৫০০০ টাকার কম। তাই কেন্দ্রের এই প্যাকেজের দরুন প্রায় ৭৯ লক্ষ গ্রাহক এবং ৩লক্ষ ৮০ হাজারের মতো সংস্থা বিশেষ ভাবে উপকৃত হবে। আগামী তিন মাসের জন্য এই প্রকল্পে কেন্দ্রকে আনুমানিক ভর্তুকি দিতে হবে ৪৮০০ কোটি টাকা।
দেশ জুড়ে করোনা ভাইরাস সংক্রমণের বিরুদ্ধে লড়াইয়ে দরিদ্র মানুষদের সাহায্যের জন্য কেন্দ্রীয় সরকার, প্রধানমন্ত্রী গরিব কল্যাণ যোজনা প্রকল্পের ঘোষনা করে। এই পাকেজের দরুন কম মজুরির কর্মচারি যারা ভবিষ্যনিধি তহবিলের গ্রাহক এবং ই পি এফের অধীনে থাকা সংস্থাগুলি উপকৃত হবে।
এই ত্রাণ বা ভর্তুকির প্যাকেজ পেতে কেন্দ্রীয় শ্রম ও কর্মী নিয়োগ মন্ত্রক বিঞ্জপ্তি জারি করে,এই প্রকল্পের উদ্দেশ্য, মনোনীত হওয়ার যোগ্য কারা,সময়কাল,প্রক্রিয়া ইত্যাদি জানায়।
সংস্থা গুলিকে তাদের কর্মচারিদের এই প্রকল্পের সুবিধা দিতে বৈদুতিন চালান সহ রিটার্ন জমা করতে হবে।
এর আগে সংস্থার নিয়োগ কর্তাদেরকে তাদের সব কর্মচারিদের ন্যায্য মজুরী মিটিয়ে দিতে হবে। পরে এই প্রকল্পের সুবিধা নিতে সব তথ্য সহকারে ই সি আর দাখিল করতে হবে।
সব তথ্য যাচাই করার পর পৃথক চালানে নিয়োগকর্তা এবং কর্মচারিদের দেয় অর্থের পাশাপাশি কেন্দ্রীয় সরকারের দেয় অর্থ উল্লেখ করা হবে। বাকী ত্রাণের অর্থ নিয়োগ কর্তাকে দিতে হবে।
নিয়োগ কর্তা তাদের দেয় অর্থ দেওয়ার পর চালানে উল্লেখ করলে,কেন্দ্র তাদের দেয় ই পি এফ এবং ই পি এস সরাসরি সেই সংস্থার কর্মীদের খাতে জমা করে দেবে।
ই পি এফ ও এর ওয়েবসাইটে কোভিড-১৯ ট্যাব করলে এই প্রকল্পের যাবতীয় খুঁটিনাটি তথ্য পাওয়া যাবে।
(CG/PPM
নির্বাচনকমিশন
শ্রী প্রণব মুখোপাধ্যায়ের প্রয়াণে ভারতের নির্বাচন কমিশন শোকাহত
নতুনদিল্লি, ৩১শে আগস্ট, ২০২০
ভারতের নির্বাচন কমিশন, প্রাক্তন রাষ্ট্রপতি শ্রী প্রণব মুখোপাধ্যায়ের প্রয়াণে গভীর শোক ব্যক্ত করেছে।
মুখ্য নির্বাচন কমিশনার শ্রী সুনীল অরোরা বলেছেন,”তাঁর প্রয়াণে দেশ একজন সর্বজন শ্রদ্ধেয় সেবককে হারালো, তাঁর অর্থনীতি, সংবিধান ও ইতিহাসের বিষয়ে অগাধ জ্ঞানের জন্য তিনি রাজঋষি হিসেবে পরিচিত ছিলেন।“
সুনির্দিষ্ট ভাবে ভারতের নির্বাচন কমিশনের সঙ্গে শ্রী মুখোপাধ্যায়ের যোগাযোগের কথা উল্লেখ করে মুখ্য নির্বাচন কমিশনার জানিয়েছেন যে অসুস্থ শরীরেও প্রাক্তন রাষ্ট্রপতি নির্বাচন কমিশনের আমন্ত্রণ গ্রহণ করেন এবং ২৩শে জানুয়ারী কমিশন আয়োজিত প্রথম সুকুমার সেন স্মারক বক্তৃতায় বক্তব্য রাখেন। শ্রী মুখোপাধ্যায় রাষ্ট্রপতি হিসেবে ২০১৬ ও ২০১৭ সালে দুবার জাতীয় নির্বাচক দিবসে ভাষণ দিয়েছেন।
শ্রী অরোরা আরো বলেছেন, “ঈশ্বর তাঁর পরিবারকে এই অপূরণীয় ক্ষতি থেকে বেরিয়ে আসার শক্তি দিন।“
(CG/CB
প্রতিরক্ষামন্ত্রক
‘মৈত্রী-২০১৯’ – ভারত-থাইল্যান্ড যৌথ সামরিক মহড়া
নয়াদিল্লি, ১২ সেপ্টেম্বর, ২০১৯
মেঘালয়ের উমরোই-এ এ মাসের ১৬ থেকে ২৯ তারিখ পর্যন্ত ভারত এবং থাইল্যান্ড যৌথ সামরিক মহড়ায় অংশ নেবে। ‘মৈত্রী-২০১৯’ কর্মসূচির আওতায় ভারতীয় এবং রয়্যাল থাইল্যান্ড সেনাবাহিনীর ৫০ জন করে সৈনিক অংশগ্রহণ করবেন। সন্ত্রাসবাদের মোকাবিলায় অভিজ্ঞতা সঞ্চয়ের লক্ষ্যে এই মহড়ার আয়োজন করা হয়েছে।
২০০৬ সাল থেকে ‘মৈত্রী’ বার্ষিক প্রশিক্ষণ কর্মসূচিটি থাইল্যান্ড এবং ভারত ক্রমানুসারে আয়োজন করে আসছে। বর্তমান যুগে আন্তর্জাতিক সন্ত্রাসবাদের মোকাবিলায় থাইল্যান্ডের সঙ্গে ‘মৈত্রী’ কর্মসূচির মাধ্যমে ভারত প্রশিক্ষণের আয়োজন করে। পৃথিবীর বিভিন্ন দেশের সেনাকে ভারতীয় সেনাবাহিনী এই প্রশিক্ষণ দিয়ে আসছে। ‘মৈত্রী’র মাধ্যমে জঙ্গল এবং শহরাঞ্চলে সন্ত্রাসবাদ মোকাবিলায় বিভিন্ন পন্থাপদ্ধতির প্রশিক্ষণ দেওয়া হবে।
এই যৌথ মহড়ার মাধ্যমে উভয় দেশের দ্বিপাক্ষিক সম্পর্ক এবং সামরিক সহযোগিতা আরও মজবুত হবে।
CG/CB/DM
(Visitor Counter : 77
কর্মী, জন-অভিযোগএবংপেনশনমন্ত্রক
সরকারী শূন্য পদ
নতুন দিল্লি, ২৪ মার্চ, ২০২১
সিভিল সার্ভিস ক্ষেত্রে শূন্য পদ সম্পর্কিত তথ্যের বিষয় রক্ষণাবেক্ষণের দায়িত্ব রাজ্য সরকার সহ সংশ্লিষ্ট ক্যাডার নিয়ন্ত্রণকারী কর্তৃপক্ষের। ভারতীয় প্রশাসনিক পরিষেবা -এর জন্য ক্যাডার নিয়ন্ত্রণকারী কর্তৃপক্ষ হল কর্মীবর্গ ও প্রশিক্ষণ দপ্তর। অন্যদিকে, ভারতীয় পুলিশ সার্ভিস -এর জন্য ক্যাডার নিয়ন্ত্রণকারী কর্তৃপক্ষ হল কেন্দ্রীয় স্বরাষ্ট্রমন্ত্রক। ২০২০-র পয়লা জানুয়ারি অনুযায়ী আইএএস বিভাগে মোট শূন্য পদ হল মোট ১ হাজার ৫১০টি। পাশাপাশি আইপিএস বিভাগে মোট শূন্য পদ হল ৯০৮টি।
এই শূন্য পদগুলি পূরণ করার প্রক্রিয়া ধারাবাহিকভাবে চলছে। শূন্য পদগুলি দ্রুত পূরণের জন্য কেন্দ্রীয় সরকার সর্বতো প্রয়াস চালাচ্ছে। ইউনিয়ন পাবলিক সার্ভিস কমিশন  প্রতি বছর আইএএস, আইপিএস এবং অন্যান্য অনুমোদিত পদের ক্ষেত্রে সরাসরি নিয়োগের ভিত্তিতে শূন্য পদ পূরণের জন্য সিভিল সার্ভিস পরীক্ষা পরিচালনা করে থাকে।
বসওয়ান কমিটির সুপারিশ অনুযায়ী আইএএস-এর জন্য উপযুক্ত কর্তৃপক্ষের অনুমোদন ক্রমে ২০১২ সাল থেকে সিভিল সার্ভিস পরীক্ষার মাধ্যে প্রতি বছর ১৮০ জন আইএএস আধিকারিক নিয়োগ করা হয়। অন্যদিকে, ২০০৯ সাল থেকে সিভিল সার্ভিস পরীক্ষার মাধ্যমে প্রতি বছর ১৫০ জন আইপিএস আধিকারিক নিয়োগ করা হয়। তবে, ২০২০ সালে সিভিল সার্ভিস পরীক্ষার মাধ্যমে এই সংখ্যা বৃদ্ধি করে ২০০ করা হয়েছে।
লোকসভায় আজ এক প্রশ্নের উত্তরে একথা জানিয়েছেন উত্তর পূর্বাঞ্চল উন্নয়ন মন্ত্রকের স্বাধীন দায়িত্বপ্রাপ্ত, প্রধানমন্ত্রীর দপ্তর, কর্মীবর্গ, গণ অভিযোগ এবং পেনশন, আণবিক শক্তি ও মহাকাশ দপ্তরের প্রতিমন্ত্রী ডাঃ জীতেন্দ্র সিং।
তথ্যওসম্প্রচারমন্ত্রক
পিআইবি আধিকারিক সঞ্জয় কুমার প্রয়াত
নয়াদিল্লী, ২৭ এপ্রিল, ২০২১
ইন্ডিয়ান ইনফরমেশন সার্ভিসের বরিষ্ঠ আধিকারিক সঞ্জয় কুমার কোভিড-১৯ আক্রান্ত হয়ে আজ সকালে পরলোক গমন করেছেন। গতকাল তাঁকে দিল্লীর জিটিবি হাসপাতালে ভর্তি করা হয়।
পিআইবি-র মিডিয়া এবং কমিউনিকেশন বিভাগের সহকারী অধিকর্তা সঞ্জয় কুমার ন্যায়বিচার ও ক্ষমতায়ণ মন্ত্রকের প্রয়োজনীয় প্রচার বিষয়ে দেখাশোনার দায়িত্বে ছিলেন। অতিরিক্ত দায়িত্ব হিসেবে তিনি পর্যটন মন্ত্রকের প্রচারমূলক কাজের সঙ্গেও যুক্ত ছিলেন। আইআইএস হিসেবে ৩৪ বছরেরও বেশি কর্মজীবনে তিনি তথ্য ও সম্প্রচার মন্ত্রকের আওতাধীন পিআইবি-র বিভিন্ন প্রচার ইউনিটের দায়িত্বও সামলেছেন। একজন কেন্দ্রীয় মন্ত্রীর ব্যক্তিগত কর্মী হিসেবেও দায়িত্ব পালন করেছেন। সঞ্জয় কুমার এনসিইআরটি-এর জনসংযোগ আধিকারিক হিসেবেও দায়িত্বভার সামলেছেন। তিনি রেখে গেলেন তাঁর স্ত্রী ও এক ছেলেকে।
সঞ্জয় কুমারের প্রয়াণে গভীর শোক প্রকাশ করেছেন তথ্য ও সম্প্রচার মন্ত্রকের বরিষ্ঠ আধিকারিকরা।
পেশাদারি দক্ষতা এবং জনসেবার কাজের জন্য তিনি চিরস্মরণীয় হয়ে থাকবেন।
SC/SS/NS
(Visitor Counter : 112
ক্ষুদ্র, অতিক্ষুদ্রওমাঝারিশিল্পমন্ত্রক
ক্ষুদ্র শিল্প ক্ষেত্রে মেক ইন ইন্ডিয়া
নতুন দিল্লি, ০৬ ডিসেম্বর, ২০২১
ক্ষুদ্র, অতিক্ষুদ্র ও মাঝারি শিল্প মন্ত্রকের পক্ষ থেকে 'মেক ইন ইন্ডিয়া' কর্মসূচিকে বাস্তবায়িত করতে বেশ কয়েকটি প্রকল্প গ্রহণ করা হয়েছে। এই প্রকল্পগুলি ক্ষুদ্র অতি ক্ষুদ্র ও মাঝারি শিল্প উদ্যোগের ক্ষেত্রে স্থানীয়ভাবে উৎপাদিত পণ্য গুলি গুরুত্ব পাবে।
এইসব প্রকল্পের মধ্যে রয়েছে-
১) প্রধানমন্ত্রী এমপ্লয়মেন্ট জেনারেশন প্রোগ্রাম। এর মাধ্যমে স্থানীয়ভাবে উৎপাদিত পণ্য গুলির ওপর গুরুত্ব দেওয়া হয়। এর পাশাপাশি স্থানীয় প্রতিভার বিকাশ ঘটানো হয়।
২) স্কিম অফ ফান্ড ফর রিজেনারেশন অফ ট্র্যাডিশনাল ইন্ডাস্ট্রিজ। ঐতিহ্যবাহী শিল্প এবং কারিগরদের তৈরি পণ্যগুলিকে প্রতিযোগিতামূলক করে এবং কর্মসংস্থানের সুযোগ করে দিতে প্রচেষ্টা করা হয়।
৩) মাইক্রো এন্ড স্মল এন্টারপ্রাইজেস ক্লাস্টার ডেভেলপমেন্ট প্রোগ্রাম। এর মাধ্যমে শিল্প সংস্থা গুলির পরিকাঠামোগত উন্নয়ন ঘটাতে সাহায্য করা হয়।
৪) গ্রামোদ্যোগ বিকাশ যোজনা। এর মাধ্যমে মৌপালক থেকে শুরু করে গ্রামের কুমোর পর্যন্ত সকলকে প্রশিক্ষণ দেওয়া হয়।
৫) খাদি বিকাশ যোজনা। এর মাধ্যমে বিপণন সহায়তা, সুদে ভর্তুকি, পরিকাঠামোগত সহায়তা, সক্ষমতা বৃদ্ধি থেকে শুরু করে বিক্রয় কেন্দ্র গুলির আধুনিকীকরণ ও খাদির বিকাশ ও কর্মসংস্থান তৈরিতে সাহায্য করা হয়।
৬) 'ভোকাল ফর লোকাল' এই কর্মসূচির প্রচারের জন্য খাদি এবং গ্রামীণ শিল্প কমিশন স্থানীয় উপাদান এবং দক্ষতা ব্যবহার করে খাদি প্রাকৃতিক রং তৈরি শুরু করেছে। সানি ওভাবে উৎপাদিত পণ্যের বিপণন এর জন্য একটি নতুন ই-কমার্স প্লাটফর্ম চালু করা হয়েছে।
আজ রাজ্যসভায় এক লিখিত প্রশ্নের উত্তরে কেন্দ্রীয় ক্ষুদ্র, অতিক্ষুদ্র ও মাঝারি শিল্প মন্ত্রী শ্রী নারায়ন রানে এই তথ্য জানিয়েছেন।
CG/ SB
(Visitor Counter : 108
পরিসংখ্যানএবংকর্মসূচিরূপায়ণমন্ত্রক
কলকাতার আইএসআই-এর থিওরেটিকাল স্ট্যাটিস্টিক্স ও ম্যাথামেটিক্সের অধ্যাপিকা শ্রীমতী নীনা গুপ্ত পেলেন নারী শক্তি পুরস্কার
কলকাতা, ৮ মার্চ, ২০২২
কলকাতার ইন্ডিয়ান স্ট্যাটিস্টিক্যাল ইনস্টিটিউটের থিওরেটিকাল স্ট্যাটিস্টিক্স অ্যান্ড ম্যাথামেটিক্স বিভাগের অধ্যাপিকা নীনা গুপ্ত নারী শক্তি পুরস্কার ২০২০-২১-এ ভূষিত হলেন । আন্তর্জাতিক নারী দিবস উপলক্ষ্যে নতুন দিল্লির রাষ্ট্রপতি ভবনে এক অনুষ্ঠানে এই পুরস্কার প্রদান করেন রাষ্ট্রপতি শ্রী রামনাথ কোবিন্দ ।
আজ সারা দেশের বিশিষ্ট এবং ব্যতিক্রমী ২৯ জন মহিলা পুরস্কার বিজেতাদের অন্যতম তিনি ।
অধ্যাপিকা নীনা গুপ্ত পূর্বে আইএসআই-এর ভিজিটিং সায়েন্টিস্ট এবং টাটা ইনস্টিটিউট অফ ফান্ডামেন্টাল রিসার্চ-এর ভিজিটিং ফেলো ছিলেন । দেশে বিজ্ঞান ও প্রযুক্তি ক্ষেত্রে সর্বোচ্চ পুরস্কার শান্তিস্বরূপ ভাটনগর পুরস্কারেও তিনি ভূষিত হয়েছিলেন ম্যাথামেটিক্যাল সায়েন্সেস বিভাগে, ২০১৯-এ ।
অধ্যাপিকা গুপ্তার মূল কাজের জগত হল কমিউটেটিভ অ্যালজেব্রা এবং অ্যাফাইন অ্যালজেব্রিক জিওমেট্রি । ২০০৬-এ বেথুন কলেজ থেকে গণিতে স্নাতক হন। ২০০৮-এ ইন্ডিয়ান স্ট্যাটিস্টিক্যাল ইনস্টিটিউট থেকে স্নাতকোত্তর ডিগ্রি আর্জন করেন । পরে ২০১১-য় পিএইচডি ডিগ্রি লাভ করেন । বিষয় ছিল – কমিউটেটিভ অ্যালজেব্রা । অধ্যাপক অমর্ত্য কুমার দত্তের অধীনে তিনি গবেষণা চালিয়েছিলেন । তাঁর গবেষণা পত্রের নাম – ‘সাম রেসাল্টস অন লরেন্ট পলিনমিয়াল ফাইব্রেশনস অ্যান্ড কোয়াসি এ অ্যালজেব্রাস’ ।
জারিস্কি ক্যান্সেলেশন প্রবলেমের উত্তর খুঁজতে তিনি যে সমাধানের প্রস্তাব করেন সেজন্য ২০১৪-তে অধ্যাপিকা গুপ্তা পেয়েছিলেন ইন্ডিয়ান ন্যাশনাল সায়েন্স অ্যাকাডেমির ইয়ং সায়েন্টিস্ট পুরস্কার কনজেকচার বা ধারণা নিয়ে তাঁর কাজের জন্য টিআইএফআর প্রাক্তনীদের দেওয়া প্রথম সরস্বতী কৌশিক পদক পান ২০১৩ সালে। এছাড়াও তিনি ২০২১-এ ইয়ং ম্যাথামেটিশিয়ান ফ্রম ডেভেলপিং কান্ট্রিজ বা উন্নয়নশীল দেশগুলির মধ্যে থেকে তরুণ গণিতবিদ্ হিসেবে পান ডিএসটি-আইসিটিপি-আইএমইউ রামানুজন পুরস্কার ।
SSS/AP/RAB
(Visitor Counter : 63
প্রধানমন্ত্রীরদপ্তর
প্রধানমন্ত্রী পবিত্র রমজান মাসের শুরুতে সকলকে শুভেচ্ছা জানিয়েছেন
নতুন দিল্লি, ২৪ এপ্রিল, ২০২০
প্রধানমন্ত্রী শ্রী নরেন্দ্র মোদী পবিত্র রমজান মাসের শুরুতে সকলকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “রমজান মোবারক! আমি প্রত্যেকের নিরাপত্তা, মঙ্গল এবং সমৃদ্ধির জন্য প্রার্থনা করি। আশাকরি পবিত্র এই মাস সম্প্রীতি, সহানুভূতি এবং দয়ার প্রাচুর্য বয়ে আনবে। আশাকরছি আমরা কোভিড-১৯এর বিরুদ্ধে জারি এই যুদ্ধে নিশ্চিত বিজয় লাভ করতে পারবো এবং একটি স্বাস্থ্যকর পৃথিবী গড়ে তুলতে পারবো ।"
(CG/SS
প্রধানমন্ত্রীরদপ্তর
সাধারণতন্ত্র দিবসে প্রধানমন্ত্রীর শুভেচ্ছা
নতুনদিল্লি, ২৬শে জানুয়ারি, ২০২১
প্রধানমন্ত্রী শ্রী নরেন্দ্র মোদী ৭২তম সাধারণতন্ত্র দিবস উপলক্ষ্যে দেশবাসীকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “ দেশবাসীকে সাধারণতন্ত্র দিবসের শুভকামনা। জয় হিন্দ! ”
সারওরসায়নমন্ত্রক
জীবাণু সংক্রমণ রোধ করতে এবং শাক-সব্জি ও ফলমূল সংক্রমণ মুক্ত রাখতে আইপিএফটি একটি নতুন “জীবাণু নাশক স্প্রে” তৈরি করেছে
নয়াদিল্লী, ১২ সেপ্টেম্বর, ২০২০
কোভিড-১৯ মহামারী যখন বিশ্বব্যাপি ছড়িয়ে পরেছে তখন কেন্দ্রীয় সার ও রসায়ন মন্ত্রকের অর্ন্তগত রসায়ন ও পেট্রোকেমিক্যাল দপ্তরের আওতাধীন ইন্সটিটিউট অফ প্রেস্টিসাইড ফর্মুলেশন টেকনোলজি  জীবাণু সংক্রমণ রোধ করতে এবং শাক-সব্জি ও ফলমূল সংক্রমণ মুক্ত রাখতে “জীবাণু নাশক স্প্রে” নামে দুটি নতুন প্রযুক্তি তৈরি করেছে।
আইপিএফটি-র পক্ষ থেকে দেওয়া বিবৃতি অনুসারে দরজার হাতল, চেয়ার, কম্পিউটারের কি-বোর্ড এবং মাউস ইত্যাদির স্পর্শ থেকে প্রত্যক্ষ বা পরোক্ষভাবে যে কোন ব্যক্তির মধ্যে করোনা জীবানুর সংক্রমণ হতে পারে। এই বিষয়টির কথা মাথায় রেখে আইপিএফটি এই অ্যালকোহল ভিত্তিক জীবাণু নাশক স্প্রে তৈরি করেছে, যা এইসব সামগ্রীর মধ্যে লুকিয়ে থাকা জীবাণু, ব্যাকটেরিয়া এবং ভাইরাস নিধনে সাহায্য করবে। এইসব সামগ্রী জীবাণুমুক্ত করার পর স্প্রে দ্রুত বাস্পীভূত হয়ে যাবে এবং কোনো দাগ বা গন্ধ থাকবেনা।
আইপিএফটি ফলমূল ও শাক-সব্জির ওপরে লেগে থাকা কীটনাশকের অবশিষ্টাংশ দূরীকরণের জন্য জীবাণু নাশক স্প্রেও তৈরি করেছে। ফলমূল ও শাক-সব্জি হল আমাদের অন্যতম প্রধান খাদ্য সামগ্রী। প্রতিদিনের পুষ্টি তালিকায় এর প্রয়োজনীয়তা অপরিসীম। কখনও কখনও অযথা কীটনাশক ব্যবহারের ফলে কাঁচা শাক-সব্জি এবং ফলমূলের ওপরে সেই কীটনাশকের অবশিষ্টাংশ লেগে থাকে। এই শাক-সব্জি ও ফলমূল স্বাস্থ্যের পক্ষে অত্যন্ত ক্ষতিকর।
শাক-সব্জি ও ফলমূল মানুষের ব্যবহারের জন্য ১০০ শতাংশ নিরাপদ করে তুলতে আইপিএফটি একটি জলভিত্তিক দ্রবণ তৈরি করেছে। এই দ্রবণে শাক-সব্জি ও ফলমূলগুলি ১৫-২০ মিনিট দ্রবীভূত করে রেখে পরিষ্কার জলে ধুয়ে ফেললে কীটনাশক মুক্ত করা যায়।
কেন্দ্রীয় রাসায়ন ও সার মন্ত্রকের অন্তর্গত রসায়ন ও পেট্রোকেমিক্যাল বিভাগের আওতায় হরিয়ানার গুরুগ্রামে ১৯৯১ সালের মে মাসে এই স্বশাসিত প্রতিষ্ঠান গড়ে ওঠে। সাধারণ মানুষকে নিরাপদে রাখতে এবং পরিবেশ বান্ধব কীটনাশক সূত্রের বিকাশে এই প্রতিষ্ঠান কাজ করে চলেছে। বর্তমানে আইপিএফটি-র ফর্মুলেশন টেকনোলজি ডিভিশন, বায়োসায়েন্স ডিভিশন, অ্যানালিটিক্যাল সায়েন্স ডিভিশন এবং প্রসেস ডেভেলপমেন্ট ডিভিশন রয়েছে।
(CG/SS/NS
কেন্দ্রীয়মন্ত্রিসভা
ভূতত্ত্ব ও খনিজ সম্পদ ক্ষেত্রে সহযোগিতার জন্য ভারত ও ফিনল্যান্ডের মধ্যে সমঝোতাপত্রে অনুমোদন কেন্দ্রীয় মন্ত্রিসভার
নয়াদিল্লি, ০২ সেপ্টেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা আজ ভূতত্ত্ব ও খনিজ সম্পদ ক্ষেত্রে সহযোগিতার জন্য ভারত সরকারের খনিজ মন্ত্রক, জিওলজিকাল সার্ভে অফ ইন্ডিয়া এবং ফিনল্যান্ড সরকারের জিওলজিকাল সার্ভে অফ ফিনল্যান্ড, কর্মসংস্থান ও অর্থনৈতিক বিষয়ক মন্ত্রকের মধ্যে সমঝোতাপত্রে অনুমোদন দিয়েছে কেন্দ্রীয় মন্ত্রিসভা। এই সমঝোতা অনুযায়ী, ভৌগোলিক অবস্থান, খনিজ সম্পদ অনুসন্ধান, প্রশিক্ষণ, থ্রি/ফোর-ডি মানচিত্র তৈরি, ভূমিকম্প প্রবণতা অনুসন্ধান এবং অন্যান্য ভৌগোলিক পর্যবেক্ষণ দু’দেশের মধ্যে বৈজ্ঞানিক সহযোগিতা বৃদ্ধি ও কাজকর্ম সুদৃঢ় করার প্রয়াস চালানো হবে।
পারস্পরিক, অর্থনৈতিক, সামাজিক এবং পরিবেশগত সুযোগ-সুবিধা বৃদ্ধি, খনিজ সম্পদ ক্ষেত্রে সহযোগিতা, পরিকাঠামো নির্মাণ এবং ভূতত্ত্ব ও খনিজ সংস্থাগুলির খনিজ সম্পদ অনুসন্ধানে ভূতাত্ত্বিক তথ্য উভয় দেশের মধ্যে ভাগ করে নেওয়ার সুযোগ সৃষ্টি হবে।
জিওলজিকাল সার্ভে অফ ইন্ডিয়া হ’ল – ভারত সরকারের জাতীয় ভৌগোলিক তথ্য ও খনিজ সংস্থান। খনিজ সম্পদ অনুসন্ধান, নির্ধারণ এবং সর্বশেষ তথ্য তুলে ধরার জন্য আন্তর্জাতিক খ্যাতি রয়েছে ভারতীয় এই সংস্থার। অন্যদিকে, জিওলজিকাল সার্ভে অফ ফিনল্যান্ডের থ্রি-ফোর-ডি ভৌগোলিক মানচিত্র তৈরি, বিপর্যয় মোকাবিলা, খনিজ সম্পদ অনুসন্ধান, তথ্য বিশ্লেষণের যথেষ্ট দক্ষ। দু’দেশের এই সংস্থা খনিজ সম্পদ অনুসন্ধান ক্ষেত্রে গুরুত্বপূর্ণ ভূমিকা পালন করবে।
CG/SS/SB
(
বস্ত্রমন্ত্রক
কুটীর শিল্পে উৎপাদিত দ্রব্যে পণ্য পরিষেবা করের ছাড়
নয়াদিল্লি, ১২ জুলাই, ২০১৯
অধিকাংশ তন্তুবায়ের বিক্রির পরিমাণ ২০ লক্ষ টাকা অতিক্রম করে না। পণ্য পরিষেবা কর র আওতায় তাদের তাই নিবন্ধীকরণের প্রয়োজন হয়না। সংসদে যে আইন মোতাবেক এই কর চালু হয়েছে, সেই আইন অনুযায়ী রাজ্য এবং কেন্দ্রের জিএসটি পর্ষদ তার সমান অংশিদার।
কেন্দ্র, পণ্য এবং পরিষেবার ওপর বিভিন্ন করের সুসংহত বিন্যাসের লক্ষ্যে এবং কর ব্যবস্হায় স্বচ্ছতা আনতে জিএসটি চালু করেছে। কুটীর শিল্প সহ বস্ত্রশিল্প এই ব্যবস্হার আওতাধীন।
কেন্দ্রীয় বস্ত্রমন্ত্রী শ্রীমতি স্মৃতি জুবিন ইরানী রাজ্যসভায় আজ এক লিখিত প্রশ্নের জবাবে এই তথ্য জানিয়েছেন।
CG/CB/NS
(Visitor Counter : 60
তথ্যওসম্প্রচারমন্ত্রক
সুর এবং বাণীর যথাযথ মেলবন্ধনে একটি ভালো গ্রন্থণা নির্মাণ করা যায় : প্রসূন যোশী
একজন সুরকারের চরিত্রের সবচেয়ে গুরুত্বপূর্ণ দিক হল বিশ্বাসযোগ্যতা
নয়াদিল্লি, ২২ মুম্বাই , ২০২২
একজন লেখকের বাণী এবং সুরকারের সুর এই দুয়ের মেলবন্ধনে একটি ভালো সঙ্গীত নির্মাণ করা যায় বললেন, বিশিষ্ট গীতিকার ও সিবিএফসি-র প্রধান শ্রী প্রসূন যোশী। ৫৩তম আন্তর্জাতিক চলচ্চিত্র উৎসবের ফাঁকে গোয়ায় আজ তিনি এক আলোচনাসভায় অংশ নেন। শ্রী যোশী বলেন, “একজন সুরকার ও সঙ্গীত রচয়িতার মধ্যে সম্পর্ক সব সময়এই বিশেষ। সর্বদাই একজনকে অন্যজনের পরিপূরক হতে হবে।”
গানের কথা লেখার শৈলী নিয়ে এক আলোচনা সভায় বিশিষ্ট লেখক ও গীতিকার বলেন, বিশ্বাসযোগ্যতা একজন গীতিকারের চরিত্রের গুরুত্বপূর্ণ দিক। “একজন গীতিকারের উচিত সর্বদাই নিজের মতো করে লেখা। তাঁর নিজের ভাষা প্রয়োগ করা। আপনার মতো অন্যকেউ নেই। আপনি বিশেষ এবং অপ্রতিদ্বন্দ্বী। এই বিশ্বাস রাখতে হবে।”
লিখনশৈলী নিয়ে প্রসূন বলেন, তাঁর লেখার মূল বক্তব্য সর্বদাই উঠে আসে দেশের মাটি ও সংস্কৃতি থেকে। “আমাদের সংস্কৃতি এবং বড় হয়ে ওঠার একটা গভীর প্রভাব পড়ে আমাদের লেখার ওপর। আমার অধিকাংশ কথাই আঞ্চলিক ভাষা ও সংস্কৃতির সঙ্গে জড়িত।”
বর্তমান সময় যে উত্তেজক গীত রচনা করা হয় সেই প্রসঙ্গে তিনি বলেন বাজারের দর্শন হচ্ছে আপনাকে জিনিসটি বিক্রি করতে হবে। তা না হলে কোনো সৃষ্টি হবে না। তাই লেখক এবং দর্শকরাও সৃজনশীল ব্যক্তির পাশাপাশি এই উত্তেজক বিষয় সৃষ্টির জন্য দায়ী।
এই আলোচনাসভাটির সংযোজনায় ছিলেন বর্ষীয়ান সাংবাদিক ও লেখক অনন্ত বিজয়।
উল্লেখ্য, প্রসূন যোশী একজন প্রসিদ্ধ লেখক, গীতিকার এবং যোগাযোগ বিশেষজ্ঞ। তাঁর দীর্ঘ কাজের জীবনে শীর্ষ স্থানীয় বিনোদন সংস্থার সঙ্গে কাজ করেছেন তিনি। গীতিকার হিসেবে প্রসূন যোশীর সেরা কাজের মধ্যে ২০০৭ সালে তারে জমিন পর এবং ২০১২ সালে চিট্টাগাঙ রয়েছে। সেরা গীতিকার হিসেবে জাতীয় পুরস্কারও পেয়েছেন তিনি। ভারত সরকারের পদ্মশ্রী সম্মানেও ভূষিত হয়েছেন প্রসূন যোশী।
PG/PM/NS
(Visitor Counter : 89
ক্রেতা, খাদ্যএবংগণবন্টনমন্ত্রক
ব্যুরো অফ ইন্ডিয়ান স্ট্যান্ডার্ড ৬ই জানুয়ারি ৭৪তম প্রতিষ্ঠা দিবস উদযাপন করেছে
নয়াদিল্লী, ০৭ জানুয়ারি, ২০২১
ব্যুরো অফ ইন্ডিয়ান স্ট্যান্ডার্ড-এর ৭৪তম প্রতিষ্ঠা দিবস উপলক্ষ্যে আয়োজিত এক অনুষ্ঠানে উপস্থিত ছিলেন কেন্দ্রীয় ক্রেতা বিষয়ক, খাদ্য ও গণবন্টন, বাণিজ্য ও শিল্প এবং রেলমন্ত্রী শ্রী পীযূষ গোয়েল। এই উপলক্ষ্যে তিনি খেলনা পরীক্ষার সুবিধা ব্যবস্থাপনার উদ্বোধন করেন। ব্যুরো অফ ইন্ডিয়ান স্ট্যান্ডার্ড  তিনটি পরীক্ষাগার তৈরি করেছে। গুণমান নিয়ন্ত্রণের পাশাপাশি ধাতব সামগ্রীর পরীক্ষা এবং হল মার্কিং-এর ওপর শংসাপত্র বিষয়ক পাঠক্রম চালু করার কথা ঘোষণাও করেন তিনি।
বিআইএস-এ অত্যাধুনিক সুযোগ-সুবিধার জন্য উচ্ছ্বসিত প্রশংসা জানিয়ে শ্রী গোয়েল বলেন, সরকার সম্প্রতি খেলনা সামগ্রীকে বাধ্যতামূলকভাবে বিআইএস শংসাপত্রের আওতায় নিয়ে এসেছে। তার জন্যই এই সুবিধা ব্যবস্থাপনা তৈরি করা হয়েছে বলে তিনি জানান । এই পরীক্ষা ব্যবস্থাপনা অতিক্ষুদ্র ও ক্ষুদ্র সংস্থাগুলি সহ প্রায় ৫ হাজার ছোট শিল্প কেন্দ্রগুলিকে বিশেষভাবে সাহায্য করবে। তিনি বলেন, বিদেশী নির্মাতা সংস্থাগুলির সঙ্গে প্রতিযোগিতায় এগিয়ে থাকতে এবং গুণমান সমৃদ্ধ খেলনা প্রস্তুত করে তুলতে ও বিদেশ থেকে নিম্নমানের খেলনা আমদানি প্রতিরোধ করতে এই ব্যবস্থাপনা উল্লেখযোগ্য ভূমিকা পালন করবে। এই পদক্ষেপ গ্রহণ করার ফলে খেলনার গুণমান একদিকে যেমন বজায় থাকবে তেমনি শিশুদের স্বাস্থ্যের ওপর সম্ভাব্য ক্ষতিকারক প্রভাব রোধ করাও সম্ভবপর হবে। তিনি বলেন, ভারতীয় খেলনা শিল্পকে চাঙ্গা করে তুলতে এই উদ্যোগ নেওয়া হয়েছে।
শ্রী গোয়েল মানব জীবনের সুরক্ষা এবং সংরক্ষণের সঙ্গে সরাসরি জড়িত এই গুরুত্বপূর্ণ পণ্যগুলির পরীক্ষার সুবিধা ব্যবস্থাপনা তৈরি করার জন্য বিআইএস-এর ভূয়সী প্রশংসা করেন। অনুষ্ঠানে কেন্দ্রীয় মন্ত্রী বিআইএস-এর ধাতব পদার্থ পরীক্ষা এবং হল মার্কিং ও গুণমান নিয়ন্ত্রণ বিষয়ে শংসাপত্র পাঠক্রমের সূচনার কথাও ঘোষণা করেন। এই উপলক্ষ্যে তিনি পদ্মশ্রী পুরস্কার জয়ী ডঃ লাল সি ভার্মাণের আবক্ষ মূর্তির আবরণ উন্মোচন করেন। ডঃ ভার্মাণ বিআইএস-এর প্রতিষ্ঠাতা অধিকর্তা ছিলেন। অনুষ্ঠানে ক্রেতা সুরক্ষা বিষয়ক দপ্তরের সচিব শ্রীমতি লীনা নন্দন, বিআইএস-এর মহা নির্দেশক শ্রী পি কে তিওয়ারি সহ বিশিষ্ট ব্যক্তিবর্গ উপস্থিত ছিলেন।
আয়ুষ
দেশে ৭৫ হাজার হেক্টর জমিতে ঔষধী গাছের চাষ হবে
নয়াদিল্লী, ২ সেপ্টেম্বর, ২০২১
আজাদি কা অমৃত মহোৎসবের অঙ্গ হিসেবে আয়ুষ মন্ত্রকের ন্যাশনাল মেডিসিনাল প্ল্যান্টস বোর্ড  ঔষধী গাছের চাষে উৎসাহ দেওয়ার জন্য একটি জাতীয় কর্মসূচির সূচনা করেছে। এর ফলে কৃষকের আয় যেমন বাড়বে একইসঙ্গে দেশে গাছের পরিমাণও বৃদ্ধি পাবে। এই কর্মসূচির আওতায় আগামী এক বছরে ৭৫ হাজার হেক্টর জমিতে ঔষধী গাছের চাষ করা হবে। উত্তরপ্রদেশের সাহারানপুর এবং মহারাষ্ট্রের পুনায় এই কর্মসূচির সূচনা হয়েছে।
পুনেতে কৃষকদের ঔষধী গাছের চারা বিতরণ করা হয়েছে, এছাড়া যারা ইতিমধ্যেই ঔষধী গাছের চাষ শুরু করেছেন তাঁদের অনুষ্ঠানে সম্বর্ধনা জানানো হয়। বিভিন্ন প্রান্তে এই উপলক্ষ্যে নানান অনুষ্ঠানের আয়োজন করা হয়। আমেদ নগরের পারনারের বিধায়ক নিলেশ লঙ্কে, সেন্ট্রাল কাউন্সিল ফর রিসার্চ ইন ইউনানী মেডিসিনের মহা নির্দেশক ডাঃ আসিম আলি খান, এনএমপিবি-র উপমুখ্য কার্যনির্বাহী আধিকারিক ডাঃ চন্দ্রশেখর সানওয়াল এই অনুষ্ঠানগুলিতে উপস্থিত ছিলেন। ডাঃ সানওয়াল বলেন, ৭৫ জন কৃষককে মোট ৭ হাজার ৫০০টি ঔষধী গাছের চারা দেওয়া হয়েছে। সরকারের পরিকল্পনা ৭৫ হাজার গাছের চারা বিতরণ করা হবে।
উত্তরপ্রদেশে সাহারানপুরে রাজ্য সরকারের আয়ুষ বিভাগের প্রতিমন্ত্রী শ্রী ধরম সিং সাইনি, এনএমপিবি-র গবেষক আধিকারিক শ্রী সুনীল দত্ত এবং আয়ুষ মন্ত্রকের অন্যান্য আধিকারিকরা এই অনুষ্ঠানে উপস্থিত ছিলেন। যেসব কৃষক ঔষধী গাছের চাষ করেন তাঁদের সম্বর্ধনা দেওয়ার পাশাপাশি ১৫০ জন কৃষককে বিনামূল্যে ঔষধী গাছের চারা দেওয়া হয়েছে। এর মধ্যে রয়েছে পারিজাত, বেল, নিম, অশ্বগন্ধা ও জাম। এছাড়াও কৃষকদের আলাদাভাবে সারে ৭০০ জাম গাছের চারা দেওয়া হয়েছে।
কেন্দ্রীয় আয়ুষ মন্ত্রী শ্রী সর্বানন্দ সোনোওয়াল বলেন, দেশে ঔষধী গাছ চাষের বিপুল সম্ভাবনা রয়েছে। কৃষকরা এখান থেকে যথেষ্ঠ আয় করতে পারবেন। আত্মনির্ভর ওষুধ শিল্পে যা সহায়ক হবে। বিগত দেড় বছরে ঔষধী গাছের বাজার ভারতে পাশাপাশি সারা বিশ্বে প্রচুর বিক্রি হচ্ছে। এ কারণে মার্কিন যুক্তরাষ্ট্রে অশ্বগন্ধা বিক্রির নিরিখে তৃতীয়।
আজাদী কা অমৃত মহোৎসবের অঙ্গ হিসেবে যোগ ব্রেক অ্যাপের সূচনা, রোগ প্রতিরোধের জন্য আয়ুষ ওষুধের বিতরণের কর্মসূচি আয়ুষ আপ কে দুয়ার, স্কুল কলেজের ছাত্রছাত্রীদের জন্য বিশেষ বক্তৃতামালার আয়োজন করা হয়েছে। ৫ সেপ্টেম্বর যোগ ব্রেক আয়ুষের ওপর বক্তৃতা ও ওয়েবিনার অনুষ্ঠিত হবে।
CG/CB /NS
(Visitor Counter : 180
রাষ্ট্রপতিরসচিবালয়
রাষ্ট্রপতি আগামীকাল গান্ধীনগরে উদ্ভাবন এবং শিল্পোদ্যোগ সংক্রান্ত উৎসবের সূচনা করবেন
নয়াদিল্লি, ১৪ মার্চ, ২০১৯
ভারতের রাষ্ট্রপতি শ্রী রামনাথ কোবিন্দ আগামীকাল  গুজরাট সফরে যাবেন। তিনি গান্ধীনগরে উদ্ভাবন ও শিল্পোদ্যোগ উৎসবের সূচনা করবেন। এছাড়াও, তিনি এই উপলক্ষে দশম দ্বিবার্ষিক জাতীয় তৃণমূল উদ্ভাবন পুরস্কার প্রদান করবেন।
SSS/PB/DM
(Visitor Counter : 80
বিজ্ঞানওপ্রযুক্তিমন্ত্রক
বিশ্বের বৃহত্তম সৌরবৃক্ষ উদ্ভাবন করলো সিএসআইআর - সিএমইআরআই
কলকাতা, ০১ সেপ্টেম্বর, ২০২০
বিশ্বের বৃহত্তম সৌরবৃক্ষটি উদ্ভাবন করলো সিএসআইআর – সিএমইআরআই। সংস্থার নির্দেশক অধ্যাপক  হরিশ হিরানী বলেন, এই সৌরবৃক্ষটির সম্পর্কে বলেন, এর থেকে ১১.৫ কিলো মেগাওয়াট বিদ্যুৎ উৎপাদন করা যাবে। এই বৃক্ষটি সিএসআইআর – সিএমইআরআই এর আবাসিক কলোনীতে বসানো হয়েছে। এখান থেকে বছরে ১২ – ১৫ হাজার ইউনিট পরিচ্ছন্ন ও পরিবেশ-বান্ধব বিদ্যুৎ উৎপন্ন হবে।
এই বৃক্ষটিকে এমনভাবে তৈরি করা হয়েছে, যার ফলে প্রতিটি সোলার পিভি প্যানেল সর্বোচ্চ সূর্যালোক পায় এবং এগুলির নীচে কম ছায়া সৃষ্টি হয়। প্রতিটি গাছে ৩৫টি সোলার পিভি প্যানেল রয়েছে। প্রতিটি প্যানেল থেকে ৩৩০ ওয়াট বিদ্যুৎ উৎপন্ন হবে। এই প্যানেলগুলি প্রয়োজন অনুসারে সরানো-ও যাবে। এই সুযোগ বাড়ির ছাদের বসানো প্যানেলের নেই। এই বৃক্ষে উৎপাদিত বিদ্যুৎ সম্পর্কে দৈনিক তথ্য সংগ্রহ করা হবে।
অধ্যাপক হিরানী বলেন, বিশ্বের সবচেয়ে বড় এই সৌরবৃক্ষ বিভিন্ন জায়গায় কাজ করতে পারবে। এর সাহায্যে কৃষি ক্ষেত্রে উচ্চ-ক্ষমতাসম্পন্ন পাম্প, বৈদ্যুতিন ট্র্যাক্টর এবং বৈদ্যুতিন টিলার চালানো যাবে। এই সৌরবৃক্ষ জীবাশ্ম জ্বালানীর ব্যবহার কমাতে সাহায্য করবে। প্রতিটি সৌরবৃক্ষ ১০ – ১২ টন কার্বনডাইঅক্সাইড নিঃসরণ কমাবে। জীবাশ্ম জ্বালানী ব্যবহার করে উৎপাদিত বিদ্যুতের নিরিখে এই হিসাব করা হয়েছে। এখানে উৎপাদিত অতিরিক্ত বিদ্যুৎ গ্রিডে সরবরাহ করা হবে। এর ফলে, কৃষকরা-ও বিদ্যুৎ সরবরাহ থেকেও উপার্জন করতে পারবেন। এভাবে সম্ভব হবে আর্থিক ও জ্বালানী ক্ষেত্রে স্থিতিশীল উন্নয়ন ।
প্রতিটি সৌরবৃক্ষ নির্মাণে ৭.৫ লক্ষ টাকা ব্যয় হবে। প্রধানমন্ত্রী কিষাণ ঊর্জা সুরক্ষা এবং উত্থান মহাভিযান  প্রকল্পের মাধ্যমে কৃষকদের জন্য উৎসাহী অতিক্ষুদ্র, ক্ষুদ্র ও মাঝারি শিল্পোদ্যোগ সংস্থাগুলি এ ধরনের গাছ তৈরি করতে পারবে। সিএসআইআর – সিএমইআরআই সৌরশক্তি-চালিত বৈদ্যুতিন সুবিধা কিয়স্ক, ই-ন্যাম ব্যবস্থার উদ্ভাবন করেছে। এর সাহায্যে কৃষকরা অনলাইন মার্কেটের সুবিধা পাবেন। এই সৌরবৃক্ষ জ্বালানি নির্ভর এবং কার্বন মুক্ত ভারত গড়ার পথে একটি উল্লেখযোগ্য এবং প্রশংসনীয় পদক্ষেপ।
SSS/CB/SB
(Visitor Counter : 12
প্রতিরক্ষামন্ত্রক
নিখোঁজ কর্মীর সন্ধানে ইম্ফলের নদীতে অনুসন্ধান চালালো নৌবাহিনীর ডুবুরি দল
নয়াদিল্লি, ০১ মে, ২০১৯
মনিপুর সরকারের অনুরোধের ভিত্তিতে মঙ্গলবার সন্ধ্যায় নৌবাহিনীর ১২ জন ডুবুরি ও ২ জন হাইড্রোগ্রাফার বা সর্বেক্ষণের দায়িত্বে থাকা নাবিকের একটি দলকে ইম্ফলে নিয়ে যাওয়া হয়েছে। নৌবাহিনীর এই ডুবুরির দল জলের তলায় অনুসন্ধানের জন্য পোর্টেবেল সাইড স্ক্যান সোনার সহ প্রয়োজনীয় সামগ্রী সঙ্গে নিয়ে আজ অনুসন্ধান কর্মসূচি শুরু করেছে। গত ২৮ এপ্রিল মনিপুরের কামজং জেলায় ঝড়ের সময় মাপিথেল জলাধারে একটি নৌকা ডুবে যায়। তারপর থেকে মনিপুর সরকারের ১২ জন কর্মীর মধ্যে ৩ জনকে কর্মী খুঁজে পাওয়া যাচ্ছে না। নৌবাহিনীর এই দলটি জাতীয় বিপর্যয় মোকাবিলা বাহিনীর দল ও অসামরিক কর্তৃপক্ষের অনুসন্ধান কর্মসূচিতে আজ যোগ দিয়েছে।
CG/ SC/NS
(Visitor Counter : 74